Anjing pampa Argentina

Anjing pampa Argentina ialah satu baka anjing daripada jenis dogo yang berasal dari Argentina.

Sejarah
Sejarahnya bermula apabila seekor anjing kacuk yang dipanggil "El Negro Julio" milik oleh Horacio Rivero Nores dihasilkan dengan menyilangkan seekor terier Staffordshire Amerika betina dengan seekor dogo Argentina jantan. Walaupun ia merupakan kacukan, ia dipanggil "dogo negro". Setelah lahir di Córdoba, Argentina pada 4 Julai 1987, amstaff betina itu dinamai Pampa dan dibawa dari Amerika Syarikat oleh Juan Carlos Aguero. Dogo jantan itu pula dipanggil Simón dan dimiliki oleh En. Javier Coronanda.

"Negro Julio" ialah anjing yang kebanyakannya hitam, kuat, dengan rahang berkuasa, hampir-hampir bersaiz dogo Argentina, dan seberat kira-kira .

Ciri
Ia merupakan anjing kuat, dengan rahang berkuasa, perototan hebat, dan kekuatan fizikal hebat. Anjing ini kebanyakannya berwarna hitam dan putih, dengan bahagian hitam yang pada asasnya meliputi seluruh tubuh, manakala bahagian putih meliputi muka dan muncung. Ia tidak patut mempunyai warna putih di sekeliling mata. Bahagian putih juga terdapat pada sesetengah bahagian kaki, di hujung ekor, di bahagian bawah leher, dan pada dada. Contoh berwarna hitam legam padu dan berwarna brindle juga sangat diingini.

Seperti dogo autentik, telinganya secara semula jadi labuh ke sisi dalam bentuk segi tiga. Ekornya panjang dan terletak tinggi-tinggi. Pada spesimen putih dan hitam, hujungnya sentiasa putih. Dadanya lebar, dalam, dan berotot, kakinya berotot dan kuat, dan matanya sebaik-baiknya berwarna perang atau hazel.

Perangai
Ia patut menjadi anjing seimbang, penjaga secara semula jadi, amat setia kepada keluarganya, tenang, dan penyayang. Ia ramah dan sangat jinak, serta tegas dan yakin diri.

Kegunaan
Ia terutamanya merupakan anjing penjaga harta benda, tetapi ia juga merupakan anjing tangkap dan anjing teman.

Catatan

Rujukan

Pampa Argentina, Anjing
Pampa Argentina, Anjing